section_heading: Životopis
paragraph_text: Bio je sin princa Tezozomoca i princeze Atotoztli II. Preko oca bio je unuk astečkog cara Itzcoatla († 1440.), a preko majke, unuk Montezume I. († 1468.) kojeg je naslijedio nakon njegove smrti. Prije krunjenja, pokrenuo je kaznenu ekspediciju protiv pobunjene provincije Cotaxtla, kako bi pribavio zarobljenike za žrtvovanje prigodom čina krunidbe.